./data/phi1017/phi013/phi1017.phi013.perseus-lat2.xml
Rufus, vir   ordinis senatorii, inter cenam optaverat, ne Caesar salvus rediret ex ea peregrinatione,   quam parabat; et adiecerat idem omnes et tauros et vitulos optare  Fuerunt, qui illa   diligenter audirent  Ut primum diluxit, servus, qui cenanti ad pedes steterat, narrat, quae   inter cenam ebrius dixisset, et hortatur, ut Caesarem occupet atque ipse se deferat